पानीपत. एसडी कॉलेज में चल रहे हरियाणा साहित्य उत्सव के दूसरे दिन की शाम कवि सम्मेलन का आयोजन किया गया, जिसमें शायरों ने अपनी गजल और कवियों ने कलाम पेश किए। कार्यक्रम का आयोजन प्राचार्य डॉ़. अनुपम अरोड़ा के निर्देशन में हुआ और संचालन राजीव रंजन ने किया। कार्यक्रम की शुरुआत हरियाणवी हास्य कवि और मास्टर महेंद्र ने अपनी चुटीली बातों से किया।
कवि सम्मेलन को आगे बढ़ाते और माहौल को समझते हुए प्रोफेसर डॉ संतोष तृप्ता ने कुछ यूं पढ़ा कि मोल की बहू लाओगे तो सारा सामान लुटवाओगे..., फिर भी कुंवारे जैसे रह जाओगे...। सुनकर लोगों की जुबां से वाहवाही के शब्द सुनाई दे रहे थे। वहां मौजूद लोग यह सोचने को मजबूर हो गए कि क्यों नहीं बेटियों को बचाया जा रहा और क्यों इस तरह की स्थिति उत्पन्न हो रही है?
ये शमां कुछ अौर आगे बढ़ी तो वाराणसी से आईं प्रियंका राय आेमनंदिनी कुछ यूं बोल पड़ीं कि भारत मां का मान बढ़ाऊं यही सिखाया मां ने, वंदे मातरम हंसकर गाऊं यही सिखाया मां ने..., जब भी कोई आंख उठाए अपने देश महान पर, कलम मैं तलवार बनाऊं यही सिखाया मां ने...। फिरोजाबाद से आए जीरो बांदवी ने अपने गुदगुदे अंदाज में कुछ यूं पढ़ा कि बहते हुए पानी में आग लगा सकता हूं, चांद तारे भी तेरे वास्ते ला सकता हूं..., मेरे महबूब अगर बात न मानी मेरी, तो मैं अकेले भी हनीमून को जा सकता हूं...। फिरोजाबाद से आए मंजर नवाब ने अपने लहजे को साधा और बनकर लोगों की जुबां पर यूं बोल पढ़े कि सीख लो तुम भी थोड़ी मक्कार, सबसे झुककर मिलो सलाम करो, कब कहां कौन मंत्री बन जाए, नंगे लुच्चो का एतराम करो...। मेरी आहट से न उठाना ए चचा जान तेरे, तू जीरो वाट का एक बल्ब जला कर रखना..., रात के तीन बजे आएगा मिलने रौकिट, नींद की गोलियां तू सबको खिलाकर रखना...। रौकिट सहारनपुरी का ये कलाम सुन लोग तालियां बजाने पर मजबूर हो गए।
बरकत होलट सहारनपुरी ने कुछ यूं पढ़ा कि किस्से सुनाऊं क्या मैं तुम्हें अपनी शान के, मैं झूठ बोलता हूं मगर छान-छान के..., पिक्चर में मेरे साथ जो कटरीना कैफ हो, सारे रिकॉर्ड तोड़ दूं सलमान खान के। सुनकर लोगों ने जमकर ठहाके लगाए। जहाज देवबंदी ने कहा कि लहजे में कुछ मिठास न चेहरे पे नूर है, उस पर कमाल ये के तकसकूर में चूर है..., अल्लाह मेरी सातवीं शादी भी रुक गई, अब क्या मेरे नसीब में जन्नत की हूर है...। वहीं मास्टर महेंद्र ने ट्राई अगेन और प्रेमपत्र बनाम एप्लीकेशन कविता सुनाई। कहा, जब उनकी गली से मेरा जनाजा गुजरा, वो अपने घर में करती रहीं मुजरा..., जब एक नौवीं क्लास के छोरे ने दसवीं की छोरी ते, प्रेम पत्र पकड़ा दिया तो छोरी ने छोरा उड़ाए खड़ा-खड़ा थपड़ा दिया...।
कार्यक्रम के अंत में डॉ. दिनेश दधीचि ने पढ़ा क्या छोड़ सब विशेषण कोई क्रिया बनेगी, या जग को जगमगाए, ऐसा दिया बनेगी..., नन्ही अबोध बच्ची यह स्वप्न देखती है, इक रोज वो भी शायद ‘मिस इंडिया’ बनेगी...।
आज की पुस्तक
पुस्तक का नाम : जिंदगी की गुल्लक, लेखक : मनीषा श्री
पुस्तक विषय : यह किताब इतना संतोष जरूर देती है कि हिंदी साहित्य के इस बासी से हो रहे माहौल में भी कुछ नया व ताजा करने की कोशिश पूरी तरह से मरी नहीं है। मनीषा की इस किताब का सबसे प्रमुख नयापन है, इसमें मौजूद ‘विधागत प्रयोग’।
- ये किताब न तो पूरी तरह गद्य है और न ही पूरी पद्य। यह न तो कोई कहानी, कविता, निबंध आदि का संग्रह है और न ही उपन्यास, नाटक आदि की रचना; इसकी रचावट-बनावट कुछ यूं है कि इसमें कविता भी है और कहानी भी। यूं कह सकते हैं कि कहानियों की कविताएं या कविताओं की कहानियों का संग्रह है ये किताब।
- यूं तो इस किताब का प्रत्येक अध्याय अपने आप में स्वतंत्र है, लेकिन जरा गहराई से अगर गौर करें तो यह स्पष्ट होता है कि स्वतंत्र से दिखने वाले ये अध्याय कहीं न कहीं एक दूसरे से क्रमवार ढंग से न केवल जुड़े हैं, बल्कि लेखिका को अपने अब तक के जीवन में मिले अनुभवों का क्रमवार विश्लेषण भी हैं।
- किताब के कुछ प्रमुख अध्यायों पर एक संक्षिप्त नजर डालें, तो इसका पहला अध्याय ‘शब्द’ किताब की वास्तविक भूमिका है। दूसरे अध्याय में चीजें फ्लैशबैक में चली जाती हैं।
आगे की स्लाइड्स में देखें फोटोज
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva